Juhend dialoogiringi märkmete tegemiseks
 Milleks on märkmed olulised?
Dialoogiringi märkmed aitavad:
· talletada arutelu sisu usaldusväärselt; 
· anda sisendit üldise kokkuvõtte koostamiseks; 
· toetada teadusuuringuid ja otsustamist; 
· anda dialoogipidajale võimaluse keskenduda vestluse juhtimisele. 
Kes teeb märkmeid?
· Märkmetegija võib olla keegi, kes ei osale aktiivselt arutelus, vaid keskendub kuulamisele ja kirja panemisele. 
· Märkmetegija võiks alguses ka ennast tutvustada.
Kuidas märkmeid teha?
1. Kirjuta täpselt, ilma tõlgendamata
· Pane kirja mõtted võimalikult sõnasõnaliselt. 
· Ära sõnasta ümber ega lisa oma hinnanguid. 
· Näiteks: ära kirjuta „Osaleja arvas, et olukord on halb“, vaid „Ma tunnen, et minul on küll maal halb elada.“ 
2. Ära kasuta nimesid
· Kasuta sõnastusi nagu "üks osaleja ütles..." või kirjutagi lihtsalt üles otse tsitaadina see, mida osaleja ütles.

3. Pane öeldu kirja lihtsalt tsitaatide loeteluna
· Ära muretse, kui osalejate tsitaadid või üleskirjutused on hüplikud või poolelijäänud. Ei ole vaja neid sujuvamaks kirjutada ega omalt poolt tõlgendada.
· Võid kirjutada vestluses öeldud mõtted järjest üles eraldi punktina, võimalikult osaleja enda sõnastuses. Näiteks:
· Mulle meeldib siin elada, mets on lähedal ja naabreid ka ikka tunnen.
· Noored võiksid rohkem kaasa tulla, aga võib-olla nad alati ei teagi, mis siin toimub.
· Kui meil oleks üks koht, kus kokku saada... praegu peab alati vaatama, kelle juures või kus midagi teha saab.

4. Lihtsam on märkmed kirjutada kohe arvutisse
· Tee märkmeid otse arvutisse, kui see on võimalik. 
· Kui kirjutad käsitsi, palume, et trükiksid märkmed hiljem arvutisse ümber. 
Mis kujul märkmeid edastada?
· Esita märkmed Tartu Ülikooli veebikeskkonnas hiljemalt 25. oktoobril 2026.a: 
· eestikeelne: https://survey.ut.ee/index.php/487168?lang=et
· venekeelne: https://survey.ut.ee/index.php/328757?lang=ru
· Märkmed saad veebikeskkonda üles laadida näiteks Wordi dokumendina eesti, vene või inglise keeles.
· Sinult küsitakse veel mõned täpsustavad küsimused dialoogiringi kohta. Neid vastuseid ja märkmeid näeb ja kasutab ainult Tartu Ülikool kokkuvõtete ja analüüsi tegemiseks (isikuandmeid ei avalikustata).
· Kui on küsimusi seoses dialoogiringidega, kirjuta Nadežda Morozovale IVEKist nadezda.morozova@ivek.ee 
Suur tänu! Sinu panus aitab dialoogiringis kõlanud mõtetel ja ideedel jõuda kaugemale ning saada laiemat kõlapinda.


